
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 2083210/6451/0022/25.11.92 
απόφασης «Συγκρότηση Επιτροπών στο πλαίσιο του 

πληροφοριακού συστήματος «ΘΑΛΗΣ» . 1 

Ανασυγκρότηση Οργανωτικής - Εκτελεστικής Επιτρο¬ 
πής «ΙΚΑΡΙΑΔΑΣ 1995» (Παγκόσμιοι ΑεραθλητικοΙ 

Αγώνες). 2 

Επανακήρυξη I. Μ. Τίμιου Προδρόμου στο Μενοίκιο 
Όρος του Ν. Σερρών ως ιστορικού διατηρητέου 

μνημείου . 3 

Συγκρότηση γνωμοδοτικής Επιτροπής Μελετών 

(ΓΕΜ). 4 

Σύσταση Αναπτυξιακού Συνδέσμου Κοινοτήτων 6ης 
Γεωγραφικής ενότητας νήσου Ρόδου, Νομού Δωδε- 

κανήσου . 5 

Μη χορήγηση άδειας μεταλλευτικών ερευνών στο Ν. 

Ημαθίας. 6 

Μη χορήγηση άδειας μεταλλευτικών ερευνών στον Ν. 

Ημαθίας. .. 7 

Απόρριψη άδειας μεταλλευτικών ερευνών στον Ν. 

Ημαθίας. ... 8 

Απόρριψη άδειας μεταλλευτικών ερευνών στον Ν. 

Ημαθίας. 9 

Επέκταση χορηγηθείσης αδείας ίδρυσης και λειτουρ¬ 
γίας ακτινολογικού εργαστηρίου - Αξονικού Τομο¬ 
γράφου - Μαστογράφου με προσθήκη συσκευής 
οστεοπυκνομετρίας στον ακτινολόγο Φούσκη - 
Φουσκάκη Μιχαήλ στην οδό Γρ. Κολωνιάρη 55 στη 


θεσ/νίκη. 10 

Τροποποίηση και προσαρμογή του ΟΕΥ της Κοινότη¬ 
τας Αμυγδαλεώνα Ν. Καβάλας.11 

Κατάργηση νομικών προσώπων με το όνομα «Σχολική 
Επιτροπή Νηπιαγωγείου Γαυρίου», και «Σχολική Επι¬ 
τροπή Δημοτικού Σχολείου Γαυρίου» Ν. Κυκλά¬ 
δων.12 

Σύσταση ίδιου Νομικού Προσώπου στην Κοινότητα 
Γαυρίου Ν. Κυκλάδων με την επωνυμία «Ενιαία Σχο¬ 
λική Επιτροπή Δημοτικού Σχολείου και Νηπιαγω¬ 
γείου Γαυρίου». 13 

Σύσταση Συνδέσμου Κοινοτήτων Νομών Φλωρίνης και 
Κοζάνης.. 14 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΔΚ/Φ6.47/5491 (1) 

Τροποποίηση της 2083210/6451/0022/25.11.92 από¬ 
φασης «Συγκρότηση Επιτροπών στο πλαίσιο του πλη¬ 
ροφοριακού συστήματος «ΘΑΛΗΣ». 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: ' 

α) Του άρθρου 1, παρ. 3 του Ν. 1943/1991 (ΦΕΚ 50/Α'/ 
91) «Εκσυγχρονισμός της Οργάνωσης και λειτουργίας της 
Δημόσιας Διοίκησης, κ.λπ.». - 
β) Του άρθρου 40 του Ν. 849/1978 (ΦΕΚ 232/Α778) 
«Περί παροχής κινήτρων». 

γ) Του Ν.Δ. 216/1974 (ΦΕΚ 367/Α774) «Περί συστά- 
σεως Υπουργείου Προεδρίας Κυβερνήσεως». 

δ) Του Π.Δ. 320/88 (ΦΕΚ 149/Α788) «Οργανισμός 
Υπηρεσιών του Υπουργείου Προεδρίας της Κυβέρνησης, 
όπως τροποποιήθηκε μεταγενέστερα». 

2. Την από 2.7.92 Σύμβαση με την οποία έχει ανατεθεί 
στο Κέντρο Έρευνας του Οικονομικού Πανεπιστημίου 
Αθηνών η εκτέλεση του έργου της σύνταξης μελέτης και 
προδιαγραφών του πληροφοριακού συστήματος «ΘΑ¬ 
ΛΗΣ» (ΠΑΡΑΚΟΛΟΥΘΗΣΗ ΔΑΠΑΝΩΝ - ΠΡΟΫΠΟΛΟΓΙ¬ 
ΣΜΟΥ). 

3. Το ΥΑΠ/Φ.19.1 ./20899 και 21520/.8.92 έγγραφο 
και το από 1.9.1992 Υπηρεσιακό Σημείωμα της Υπηρε¬ 
σίας Ανάπτυξης Πληροφορικής. 

4. Την αριθ. απόφ. Υ. 1687/17.2.92 «Καθορισμός αρ¬ 
μοδιοτήτων των Υφ/ργών Εθν. Οικονομίας». 

5. Την αριθ. απόφ. Υ. 1847/1078399/0001/7.8.92 
«Ανάθεση αρμοδιοτήτων Υπουργού Οικονομικών στους 
Υφ/ργούς Οικονομικών». 

6. Την αριθ. 2083210/6451/0022/25.11.1992 (ΦΕΚ 
714/Β /2.12.92) Κοινή Απόφαση των Υπουργών Προε¬ 
δρίας της Κυβέρνησης, Εθνικής Οικονομίας και Οικονομι¬ 
κών «Συγκρότηση Επιτροπών στο πλαίσιο του πληροφο¬ 
ριακού συστήματος «ΘΑΛΗΣ». 

7. Τα 2003061/823/0004/19.1.93 και 2005130/471/ 
0004/26.1.93 έγγραφα του Γενικού Λογιστηρίου του 

Κράτους και το 101 /12.2.93 έγγραφο του Διευθυντή του 
Γ.Λ.Κ., αποφασίζουμε: 

Τροποποιούμε την παραγρ. VIII της 2083210/6451/ 
0022/25.11.1992 Κοινής Υπουργικής Απόφασης και ορί¬ 
ζουμε, στο πλαίοιο του πληροφοριακού συστήματος «ΘΑ¬ 
ΛΗΣ» (ΠΑΡΑΚΟΛΟΥΘΗΣΗ ΔΑΠΑΝΩΝ - ΠΡΟΫΠΟΛΟΓΙ¬ 
ΣΜΟΥ), να μετέχουν στην Τριμελή Επιτροπή Επο- 
πτείας: 

α) ο Βασίλειος Ριζάς, Γενικός Διευθυντής του Γ.Λ.Κ., ως 
Πρόεδρος σε αντικατάσταση του Σταύρου Απέργη, που 
παραιτήθηκε από τα καθήκοντα του Γ ενικού Γ ραμματέα 
Οικονομικής Πολιτικής και Συστημάτων του Υπουργείου 
Οικονομικών και 

β) ο Λουκάς Σαμαρτζής, υπάλληλος με βαθμό Τμημα- 
τάρχη Α' του κλάδου ΠΕ Δημοσιονομικού του Γ.Λ.Κ., ως 
μέλος, σε αντικατάσταση του ΔημητρΙου Βαράκη, υπαλ¬ 
λήλου με βαθμό Τμηματάρχη Α' του κλάδου ΠΕ Δημοσιο¬ 
νομικού του Γ.Λ.Κ. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 3 Μαρτίου 1993 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗ ΥΦΥΠ. ΕΘΝΙΚΗΣ ΟΙΚΟΝΟΜΙΑΣ 

ΣΩΤ. ΚΟΥΒΕΛΑΓ ΚΩΝ. ΔΟΥΣΗΣ 

ΥΦΥΠ. ΟΙΚΟΝΟΜΙΚΩΝ 

ΚΩΝ. ΓΙΑΤΡΑΚΟΣ 

♦ - 

Αριθ. 8976 (2) 

Ανασυγκρότηση Οργανωτικής - Εκτελεστικής Επιτροπής 

«ΙΚΑΡΙΑΔΑΣ 1995» (Παγκόσμιοι Αεραθλητικοί Αγώ¬ 
νες). 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 

β) Του Ν. 1558/85 «Κυβέρνηση και Κυβερνητικά Όρ¬ 
γανα». 

γ) Του Ν. 1566/85 «Δομή και λειτουργία Πρωτοβάθμιας 
και Δευτεροβάθμιας Εκπαίδευσης και άλλες διατάξεις». 

δ) Του Ν. 1646/86 (άρθρο 33) «μέτρα πρόληψης και κα¬ 
ταστολής βίας κ.λπ.». 

2. Την υπ’ αριθ. Υ 1947/10.12.92 κοινή απόφαση του 
Πρωθυπουργού και της Υπουργού Πολιτισμού «Ανάθεση 
αρμοδιοτήτων στον Υφυπουργό Πολιτισμού Ευάγγελο 
Μεϊμαράκη». 

3. Την ανάγκη ανασυγκροτήσεως της Οργανωτικής 
Εκτελεστικής Επιτροπής «ΙΚΑΡΙΑΔΑΣ 1995» (Παγκόσμιοι 
Αεραθλητικοί Αγώνες), αποφασίζουμε: 

Ανασυγκροτούμε την Οργανωτική - Εκτελεστική Επι¬ 
τροπή «ΙΚΑΡΙΑΔΑΣ 1995» (Παγκόσμιοι Αεραθλητικοί 
Αγώνες) ως εξής: 

1. Ανθιμος Μ., ως Πρόεδρος 

2. Κυριακάκης Δ., ως Αντιπρόεδρος 

3. Μπούκης Γ., ως μέλος 

4. Βασιάδης Δ., ως μέλος 

5. Κορομάντζος Σ., ως μέλος 

6. Αραβανής Ε., ως μέλος 

7. Ζαβραδινός Ν., ως μέλος 

8. Γρηγοριάδης Δ., ως μέλος 

9. Μαυράκη Ν., ως μέλος 

10. Σκλαβούνος Ν., ως μέλος 


11. Γύπαρης Γ., ως μέλος 

12. Χατζής I., ως μέλος 

13. Καλούδης Μ., ως μέλος. 

Διευθυντής Οργανωτικής Εκτελεστικής Επιτροπής ορί¬ 
ζεται ο Ιωάννης Τσώλης υπάλληλος της Γενικής Γραμμα- 
τείας Αθλητισμού. 

Οικονομικός Υπόλογος ορίζεται ο Κωνταντίνος Παπα¬ 
ναστασίου υπάλληλος της Γ ενικής Γ ραμματείας Αθλητι¬ 
σμού και Γραμματέας η Πασχαλιά Κατζιάρα υπάλληλος 
της Γ ενικής Γ ραμματείας Αθλητισμού. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 1993 

Ο ΥΦΥΠΟΥΡΓΟΣ 

ΕΥΑΓΓΕΛΟΣ ΜΕΪΜΑΡΑΚΗΣ 
-♦- 

Αριθ. ΥΠΠΟ/ΑΡΧ/Β1/Φ37/9075/170 (3) 

Επανακήρυξη I. Μ. Τιμίου Προδρόμου στο Μενοίκιο Όρος 

του Ν. Σερρών ως ιστορικού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθμ. ΥΠΠΟ/ΓΝΟΣ/49095/30.10.91 Υ.Α. 
(ΦΕΚ 987/Β/26.11.91) για «Μεταβίβαση αρμοδιοτήτων 
Υπουργού και δικαιώματος υπογραφής «Με εντολή 
Υπουργού» στους Γενικούς Γραμματέα κ.λ.π.». 

2. Τις διατάξεις του Κ.Ν. 5351/32 «Περί Αρχαιοτήτων» 
(ΦΕΚ 275/Α/24.8.32). 

3. Την Γνωμοδότηση του Τοπικού Συμβουλίου Μνη¬ 
μείων Ανατολικής Μακεδονίας και Θράκης, όπως διατυ¬ 
πώθηκε στην αριθ. 25/18.3.86 Συνεδρία του, αποφασί¬ 
ζουμε: 

Συμπληρώνουμε την Υ.Α. 15813/19.12.61 (ΦΕΚ 361/ 
3.2.62) με την οποία κηρύχθηκε ιστορικό διατηρητέο μνη¬ 
μείο ο Μονή Τιμίου Προδρόμου με το καθολικό της στο 
Μενοίκιο Όρος του Ν. Σερρών και χαρακτηρίζουμε ως 
ιστορικό διατηρητέο μνημείο τη Σχολή, τη Βιβλιοθήκη, τον 
Πύργο, τον Περίβολο, τα παρεκκλήσια και όλα γενικά τα 
προκτίσματα και τους βοηθητικούς χώρους, που βρίσκο¬ 
νται εντός και εκτός του οχυρωματικού περιβόλου, οριζο- 
μένης επίσης ζώνης προστασίας σε ακτίνα 2 χλμ. εκατέ¬ 
ρωθεν της κυρίας και μοναδικής πρόσβασης που οδηγεί 
στη Μονή και καθ’ όλο της το μήκος. 

Αθήνα, 19 Φεβρουάριου 1993 

Με εντολή Υπουργού 
Ο Προϊστάμενος 
Ν. ΖΙΑΣ 

-♦- 

Αριθ. 8976 (4) 

Συγκρότηση γνωμοδοτικής Επιτροπής Μελετών (ΓΕΜ). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις: 

α) Του άρθρου 5 παρ. 2 του Ν. 716/77 «Περί Μητρώου 
Μελετητών και αναθέσεως και εκπονήσεως μελετών». 

β) Του άρθρου 24 του Ν. 1558/85 «Κυβέρνηση και Κυ¬ 
βερνητικά όργανα». 

γ) Του άρθρου 4 παρ. 2 του Ν. 1232/82 «επαναφορά σε 
ισχύ τροποποίηση και συμπλήρωση διατάξεων του Ν.Δ. 
4352/64 και άλλες διατάξεις. 

δ) Του άρθρου μόνο του υπ’ αριθ. 33/78 Προεδρικού 
Διατάγματος «Περί εκπροσωπήσεως εις την Γνωμοδοτική 
Επιτροπή Μελετών (ΓΕΜ) των διαφόρων Υπουργείων. 

ε) Των άρθρων 1 και 6 του Π.Δ. 412/78 «Περί του τρό¬ 
που λειτουργίας της Γνωμοδοτικής Επιτροπής Μελε¬ 
τών. 

στ) Των άρθρων 1 και 8 του Π.Δ. 456/85 «Περί μεταφο¬ 
ράς αρμοδιοτήτων Υπηρεσιών και προσωπικού στο 
Υπουργείο ΠΕ.ΧΩ.Δ.Ε. 

2. Την ΔΚ 6428/26.4.82 κοινή απόφαση Υπουργών Συ¬ 
ντονισμού και Προεδρίας Κυβερνήσεως για Υπουργείου 
Συντονισμού ΕΣΥΕ. και ΥΕΕ. 

3. Την αριθ. Πρωτ. ΕΔ5/01/105/18.10.85 απόφαση 
Υπουργού ΠΕ.ΧΩ.Δ.Ε. ανάθεση καθηκόντων στον Προϊ¬ 
στάμενο της Δ/νσης ΕΔ5. 

4. Την ΕΔ5/09/114/11.11.85 απόφαση Υπουργού 
ΠΕ.ΧΩ.Δ.Ε. διατήρηση της Γνωμοδοτικής Επιτροπής Με¬ 
λετών. 

5. Τις ΕΔ5/01 /I /2.1.87 και ΕΔ5/07/69/12.2.87 κοινές 
αποφάσεις Υπουργών ΠΕ.ΧΩ.Δ.Ε. και Προεδρίας της Κυ- 
βερνήσεως «Τροποποίηση της σύνθεσης της Γνωμοδοτι¬ 
κής Επιτροπής Μελετών». 

6. Την αριθ. πρωτ. Δ15/οικ/3006/11.3.91 απόφαση 
Υπουργού Εθνικής Οικονομίας «ανασυγκρότηση Γνωμο¬ 
δοτικής Επιτροπής Μελετών (ΦΕΚ 296/Β/8.5.1991) 
(ΦΕΚ 441/Β/24.6.1991) της οποίας η θητεία έληξε την 
31.12.1992. 

7. Του άρθρου 19 του Ν. 1599/85 «σχέσεως Κράτους - 
πολίτη καθιέρωση νέου τύπου δελτίου Ταυτότητας και άλ¬ 
λες διατάξεις». 

8. Τις σχετικές προτάσεις των αρμοδίων φορέων, απο¬ 
φασίζουμε: 

1. Ανασυγκροτούμε την προβλεπόμενη από το άρθρο 5 
παρ. 2 του Ν. 716/77 Γνωμοδοτική Επιτροπή Μελετών 
(ΓΕΜ) από τους κάτωθι, για το χρονικό διάστημα από 
1.1.1993 μέχρι 31.12.1994. 

α) Τον Αγγελούση Ζαχαρία της Γ εν. Γ ραμμ. Δημ. Έργων 
του Κλάδου ΠΕ Ηλεκτρ/γων Μηχ/γων ως Πρόεδρο με 
αναπληρωτή τον Τσιραγάκη Βασίλειο υπάλληλο της Γεν. 
Γραμμ. Δημ. Έργων του Κλάδου ΠΕ Τοπ. Μηχ/κών. 

β) Τον Αντωνίου Νικόλαο Πάρεδρο Νομικού Συμβουλίου 
του Κράτους υπηρετούντο στη Γ ενική Γ ραμμ. Δημ. Έργων 
ως μέλος με αναπληρωτή τον Ροϊλό Αλέξανδρο Δικαστικό 
Αντιπρόσωπο που υπηρετεί στη Γ εν. Γ ραμμ. Δημ. Έργων. 

γ) Δημήτριο Βαλασσόπουλο, υπάλληλο του Κλάδου 
Πεί 1 Μηχανικών με Α' βαθμό του Υπουργείου Γεωργίας, 
ως μέλος με αναπληρωτή τον Βασίλειο Ράπανο υπάλληλο 
του Κλάδου ΠΕ11 Μηχανικών με Α' βαθμό του ιδίου 
Υπουργείου. 

δ) Ιάκωβο 'Αβαζο υπάλληλο του Κλάδου ΠΕ Μηχανικών 
με Α' βαθμό του Υπουργείου Μεταφορών και Επικοινω¬ 
νιών, ως μέλος με αναπληρωτή τον Ηλ'ια Αργυριάδη, υπάλ¬ 
ληλο του Κλάδου ΠΕ Μηχανικών με Α' βαθμό του ιδίου 
Υπουργείου. 

ε) Κωνσταντίνα Πασχάλη, υπάλληλο του Κλάδου ΠΕ4, 
με Α' βαθμό του Υπουργείου Εσωτερικών, ως μέλος, με 
αναπληρωτή τον Παναγιώτη Σταμούλο, υπάλληλο του 
Κλάδου ΠΕ4, με Α' βαθμό του ιδίου Υπουργείου. 

στ) Κωνσταντίνο Κατσαφάνα, Γεωλόγο, εκπρόσωπο 
του Γεωτεχνικού Επιμελητηρίου Ελλάδας (ΓΕΩ.ΕΕ) ως 


μέλος, με αναπληρωτή τον Νικόλαο Χλύκα, Δασολόγο του 
ιδίου Υπουργείου. 

2) Στην συνεδρίαση της Επιτροπής παρίσταται ως ειση¬ 
γητής, ο Προϊστάμενος της Δ/νσης Δ15. 

3) Γραμματέα της Επιτροπής ορίζουμε την Κωνσταντά- 
κου Σταυρούλα του Κλάδου ΔΕ Δ/κού Λογ./κού με βαθμό 
Γραμματέα Α' του Υ.ΠΕ.ΧΩ.Δ.Ε. με αναπληρώτρια την Πε- 
τράκη Βασιλική του Κλάδου ΔΕ Δ/κού Λογ/κού με βαθμό 
Γραμματέα Α’του Υ.ΠΕ.ΧΩ.Δ.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 1993 

ο ΥΠΟΥΡΓΟΣ 

ΑΧ. ΚΑΡΑΜΑΝΛΗΣ 

♦ 

Αριθ. Δ.Ε. 2121 (5) 

Σύσταση Αναπτυξιακού Συνδέσμου Κοινοτήτων 6ης Γεω- 
γραφικής ενότητας νήσου Ρόδου, Νομού Δωδεκανή- 
σσυ. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του άρθρου 196 του Δημοτικού και Κοι¬ 
νοτικού Κώδικα (Π.Δ. 323/89). 

2. Την αριθ. 75596/18.9.85 κοινή απόφαση των 
Υπουργών Εσωτερικών, Εθνικής Οικονομίας και Περιβάλ¬ 
λοντος και Χωροταξίας και Δημ. Έργων, όπως τροποποιή¬ 
θηκε μεταγενέστερα με την αριθ. 46762/8.6.92 όμοια 
Υπουργική Απόφαση «περί ορισμού γεωγραφικών ενοτή¬ 
των της νήσου Ρόδου Ν. Δωδεκανήσου». 

3. Τις αριθ. 56/92, 29/92, 42/92, 43/92, 26/92, 52/ 
92, 1 /93 αποφάσεις των Κοινοτικών Συμβουλίων ΣΟΡΩ- 
ΝΗΣ, ΦΑΝΩΝ, ΣΑΛΑΚΟΥ, ΚΑΛΑΒΑΡΔΩΝ, Δ1ΜΥΛΙΑΣ, 
ΑΠΟΛΛΩΝΩΝ, ΠΛΑΤΑΝΙΩΝ, αντίστοιχα, που λήφθηκαν 
νομότυπα, σχετικά με σύσταση Αναπτυξιακού Συνδέσμου 
Κοινοτήτων στην 6η γεωγραφική ενότητα νήσου Ρόδου 
αποφασίζουμε: 

1. Επικυρώνουμε τις ανωτέρω αποφάσεις των Κοινοτι¬ 
κών Συμβουλίων που αφορούν τη σύσταση Αναπτυξιακού 
Συνδέσμου Κοινοτήτων 6ης γεωγραφικής ενότητας νή¬ 
σου Ρόδου, αποτελούμενο από τις Κοινότητες ΣΟΡΩ- 
ΝΗΣ, ΦΑΝΩΝ, ΣΑΛΑΚΟΥ, ΚΑΛΑΒΑΡΔΩΝ, ΔΙΜΥΛΙΑΣ, 
ΑΠΟΛΛΩΝΩΝ, ΠΛΑΤΑΝΙΩΝ. 

2. Σκοποί του ανωτέρω αναπτυξιακού συνδέσμου είναι: 
α) Η εκπόνηση χωροταξικού σχεδίου και υδρογεωλογι- 

κές έρευνες και μελέτη προγράμματος ανάπτυξης της πε¬ 
ριοχής. 

β) Η υποβοήθηση των Ο.Τ.Α. του Συνδέσμου στην κατα¬ 
γραφή και ιεράρχιση των αναγκαίων έργων υποδομής και 
στον προγραμματισμό τους. 

γ) Η δημιουργία η επέκταση τεχνικών υπηρεσιών και η 
στελέχωσή τους με το κατάλληλο επιστημονικό και τε¬ 
χνικό προσωπικό. 

δ) Η μελέτη, κατασκευή, διαχείριση και συντήρηση των 
έργων τεχνικής υποδομής που θα του αναθέτουν οι Ο.Τ.Α. 

ε) Η προμήθεια μηχανημάτων και υλικών για την κατα¬ 
σκευή και συντήρηση των έργων, 
στ) Η προστασία του περιβάλλοντος, 
ζ) Η αντιπυρική προστασία της περιοχής και η εκμετάλ¬ 
λευση των δασών. 

η) Η μελέτη, κατασκευή διαχείριση και συντήρηση συ- 
στημάτών ύδρευσης, αποχέτευσης των Ο.Τ.Α. 

θ) Η καθαριότητα καθώς και η συλλογή, αποκομιδή, η 
διάθεση και η επεξεργασία των απορριμάτων. 

ι) Η προμήθεια και διαχείριση συγκοινωνιακών μέσων. 

ια) Η μέριμνα για την εξασφάλιση γης για την βοσκή των 
ζώων των δημοτών και η βετίωση των βοσκοτόπων. 

ιβ) Η εκμετάλλευση αποθεμάτων αδρανών υλικών. 

ιγ) Η Ιδρυση και εκμετάλλευση μονάδων επεξεργασίας 
και τυποποίησης προϊόντων του πρωτογενή τομέα. 

ιδ) Η προώθηση πολιτιστικών δραστηριοτήτων. 

ιε) Η προώθηση μαζικού λαϊκού αθλητισμού. 

ιστ) Η αξιοποίηση κάθε πλουτοπαραγωγικής πηγής της 
περιοχής. 

ιζ) Η ενημέρωση και επιμόρφωση των κατοίκων της πε¬ 
ριοχής, με στόχο την διεύρυνση της συμμετοχής τους στην 
ανάπτυξη του τόπου τους και γενικά η ανάληψη και υπο¬ 
στήριξη πρωτοβουλιών για την προώθηση της ολοκληρω¬ 
μένης ανάπτυξης της περιοχής στα πλαίσια της ανάπτυξης 
του Νομού. 

ιη) Οι συντρέχουσες αρμοδιότητες των Ο.Τ.Α. του άρ¬ 
θρου 24 του Δ.Κ.Κ. (Π.Δ. 323/889). 

3. Έσοδα του Αναπτυξιακού Συνδέσμου είναι: 

α) Εισφορά των μελών 10% επί των τακτικών εσόδων 
του προηγουμένου έτους. 

β) Πρόσοδοι από την περιουσία του Συνδέσμου. 

γ) Δωρεές, επιχορηγήσεις και εισφορές από το Δημόσιο 
ή άλλα φυσικά ή νομικά πρόσωπα ή Οργανισμούς - Δω¬ 
ρεές ομογενών κ.λπ. 

δ) Πρόσοδοι από τους φόρους, τέλη, δικαιώματα που 
επιβάλλονται υπέρ του Συνδέσμου. 

ε) Επιχορήγηση από τους φορείς του Δημοσίου τομέα 
(άρθρο 1 παρ. 6 Ν. 1256/82) για την εκτέλεση έργων, την 
κάλυψη διαφόρων δαπανών και την πληρωμή των αποδο¬ 
χών του προσωπικού του Συνδέσμου. 

4. Έδρα του Συνδέσμου ορίζεται η Κοινότητα ΣΟΡΩ- 
ΝΗΣ. 

5. Χρονική διάρκεια του συνδέσμου είναι είκοσι (20) έτη. 

Η Διοίκηση, αρμοδιότητες και λειτουργία των οργάνων 
του συνδέσμου, καθώς και οι τρόπος διαχείρισής του, θα 
διέπεται από τα προβλεπόμενα από τις ισχύουσες διατά¬ 
ξεις του Δ.Κ.Κ. 

Από τις διατάξεις αυτής της απόφασης κάλυψη δαπά¬ 
νης προκαλείται δαπάνη σε βάρος του προϋπολογισμού 
του κάθε Ο.Τ.Α. που αποτελούν τον Αναπτυξιακό Σύνδε¬ 
σμο ύψους 17.434.240 δρχ. για το τρέχον οικονομικό 
έτος, και 17.434.240 δρχ. περίπου για καθένα από τα 
επόμενα οικονομικά έτη. 

Γ ια την ανωτέρω δαπάνη έχει εγγράφει πίστωση στους 
προϋπολογισμούς των Ο.Τ.Α. που αποτελούν τον Αναπτυ¬ 
ξιακό Σύνδεσμο ύψους 17.434.240 δρχ. με τα στοιχεία 
ΚΑ 2/211.ΐβ. 

Ρόδος, 25 Φεβρουάριου 1993 

Ο Νομάρχης κ.α.α. 

Ο Διευθυντής 
Γ. ΣΩΤΗΡΟΠΟΥΛΟΣ 


Αριθ. οικ. 190 (6) 

Μη χορήγηση άδειας μεταλλευτικών ερευνών στο 
Ν. Ημαθίας. 

Η ΝΟΜΑΡΧΗΣ ΗΜΑΘΙΑΣ 

Με την υπ’ αριθμ. οικ. 190/17.2.93 απόφασή μας που 
εκδόθηκε ύστερα από: 

1. Την από 13.5.92 αίτηση της Γ ενικής Μεταλλευτικής 
και Μεταλλουργικής Α.Ε. «ΛΑΡΚΟ» η οποία εδρεύει στην 
Αθήνα (Αμαλίας 20 και Σουρή 5), η οποία μας επιδόθηκε 
νόμιμα και καταχωρήθηκε στα ειδικά βιβλία Μεταλλείων 
της Νομαρχίας με αύξοντα αριθμό ΒΜ 204. 

2. Την Τ.Υ. 3438/17.7.92 έκθεση του αρμοδίου Τοπο¬ 
γράφου Μηχανικού Δ/νσεως Τεχνικών Υπηρεσιών Χρή¬ 
στου Νταραγιάννη για το ελεύθερο του χώρου από προη¬ 
γούμενη παραχώρηση. 

3. Απορρίφθηκε η από 13.5.92 αίτηση της ανωτέρω για 
χορήγηση άδειας μεταλλευτικών ερευνών σε χώρο εκτά- 
σεως 9.609,100 στρεμμάτων που βρίσκεται στην περιφέ¬ 
ρεια της Κοινότητος Ροδοχωρίου Ν. Νάουσας, για λόγους 
δημοσίου συμφέροντος υπερτέρους της Μεταλλείας ήτοι 
ο χώρος που δηλώθηκε για μεταλλευτικές έρευνες βρί¬ 
σκεται σε περιοχή που προορίζεται για τουριστική ζώνη 
(Ανάπτυξη του χειμερινού Τουρισμού και του αθλήματος 
της χιονοδρομίας). 

Τα όρια της έκτασης αυτής περιγράφονται ως εξής: 

- Από το αρχικό σημείο ΤΣ Α με αζιμουθιακές συντεταγ¬ 
μένες χ = - 1.300 και Ψ = - 7.200 
στο ΤΣ Β με αζιμουθιακές συντεταγμένες χ = +2.160 
και ψ = - 8.920 και 

από εκεί στο ΤΣ Γ με αζιμουθιακές συντεταγμένες 
χ = + 950 και ψ = -11.400 και 
από εκεί στο ΤΣ Δ με αζιμουθιακές συντεταγμένες 
χ = + 770 και ψ = -12.380 και 
από εκεί στο ΤΣ Ε με αζιμουθιακές συντεταγμένες 
χ = - 470 και ψ = -12.380 και 
από εκεί στο ΤΣ Ζ με αζιμουθιακές συντεταγμένες 
χ = - 500 και ψ = -11.230 και 
από εκεί στο ΤΣ Η με αζιμουθιακές συντεταγμένες 
χ = + 230 και ψ = - 10.600 και 
από εκεί στο ΤΣ θ με αζιμουθιακές συντεταγμένες 
χ = -1.900 και ψ = -8.100 και από εκεί στο αρχικό ση¬ 
μείο ΤΣ Α. 

Οι αζιμουθιακές συντεταγμένες των σημείων αναφέρο- 
νται στον επιτελικό χάρτη ΕΔΕΣΣΑ με κλίμακα 1:100.000 
με κέντρο φύλλου ί. = 40°45', Μ = -1”45'. 

Έφεση ή ένσταση κατά της παρούσας μπορεί να ασκη¬ 
θεί μέσα σε δύο (2) μήνες από τη δημοσίευση της παρού¬ 
σας στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 17 Φεβρουάριου 1993 

Η Νομάρχης 
ΕΛΙΣΑΒΕΤ ΜΠΟΥΚΑ 

-♦- 

Αριθ. οικ/184 (7) 

Μη χορήγηση άδειας μεταλλευτικών ερευνών στον 
Ν. Ημαθίας. 

Η ΝΟΜΑΡΧΗΣ ΗΜΑΘΙΑΣ 

Με την υπ’ αριθμ. 184/17.2.93 απόφασή μας που εκδό¬ 
θηκε ύστερα από: 

1. Την από 13.5.92 αίτηση της Γενικής Μεταλλευτικής 
και Μεταλλουργικής Α.Ε. «ΛΑΡΚΟ» η οποία εδρεύει στην 
Αθήνα (Αμαλίας 20 και Σουρή 5), η οποία μας επιδόθηκε 
νόμιμα και καταχωρήθηκε στο ειδικό βιβλίο Μεταλλείων 
της Νομαρχίας με αύξοντα αριθμό ΒΜ 201. 

2. Την Τ.Υ. 3330/7.7.92 έκθεση του αρμοδίου τοπο¬ 
γράφου Μηχ/κού της Δ/νσεως Τεχνικών Υπηρεσιών Χρή¬ 
στου Νταραγιάννη για το ελεύθερο του χώρου από προη¬ 
γούμενη παραχώρηση. 

3. ΑπορρΙφθηκε η από 13.5.92 αίτηση της ανωτέρω για 
χορήγηση άδειας Μεταλλευτικών ερευνών σε χώρο έκτα¬ 
σης 4.865 στρεμμάτων που βρίσκεται στην περιφέρεια 
της Κοινότητας Φυτειάς Ν. Ημαθίας για λόγους δημοσίου 
συμφέροντος υπερτέρους της ΜεταλλεΙας, ήτοι ο χώρος 
που δηλώθηκε για μεταλλευτικές έρευνες βρίσκεται σε 
περιοχή που προορίζεται για τουριστική ζώνη (ανάπτυξη 
του χειμερινού Τουρισμού και του αθλήματος της Χιονο¬ 
δρομίας). 

Τα όρια της έκτασης αυτής περιγράφονται ως εξής: 

Από το αρχικό σημείο ΤΣ Α με αζιμουθιακές συντεταγ¬ 
μένες χ = + 9.600, 

ψ = - 21.400 και από εκεί στο Τ.Σ.Β. με αζιμουθιακές 
συντεταγμένες 

χ = + 10.250καιψ = - 20.350 και από εκεί στο Τ.Σ.Γ. 
με αζιμουθιακές συντεταγμένες χ = +13.900 και 
ψ = - 23.950 και από εκεί στο Τ.Σ.Δ. με αζιμουθιακές 
συντεταγμένες χ = + 12.960 και ψ = - 24.220 και από 
εκεί στο αρχικό σημείο ΤΣΑ. Οι αζιμουθιακές συντεταγμέ¬ 
νες των σημείων αναφέρονται στον επιτελικό χάρτη 
ΕΔΕΣΣΑ με κλίμακα 1:100.000 με κέντρο φύλλου 
|_ = 40°45', Μ = - 1°45'. 

Έφεση ή ένσταση κατά της παρούσας μπορεί να ασκη¬ 
θεί μέσα σε δύο (2) μήνες από τη δημοσίευση της παρού¬ 
σας στην Εφημερίδα της Κυβερνήσεως. 

Βέροια, 17 Φεβρουάριου 1993 

Η Νομάρχης 
ΕΛΙΣΑΒΕΤ ΜΠΟΥΚΑ 

-♦- 

Αριθ. οικ/200 (8) 

Απόρριψη άδειας μεταλλευτικών ερευνών στον 
Ν. Ημαθίας. 

Η ΝΟΜΑΡΧΗΣ ΗΜΑΘΙΑΣ 

Με την υπ’ αριθμ. οικ/200/17.2.93 απόφασή μας που 
εκδόθηκε ύστερα από: 

1. Την από 13.5.92 αίτηση της Γενικής Μεταλλευτικής 
και Μεταλλουργικής Α.Ε. «ΛΑΡΚΟ» η οποία εδρεύει στην 
Αθήνα (Αμαλίας 20 και Σουρή 5), η οποία μας επιδόθηκε 
νόμιμα και καταχωρήθηκε στο ειδικό βιβλίο Μεταλλείων 
της Νομαρχίας με αύξοντα αριθμό ΒΜ 203. 

2. Την Τ.Υ. 3921/7.8.92 έκθεση του αρμοδίου Τοπο¬ 
γράφου Μηχ/κού της Δ/νσεως Τεχνικών Υπηρεσιών Χρή¬ 
στου Νταραγιάννη για το ελεύθερο του χώρου. 

3. Απορρίφθηκε η από 13.5.92 αίτηση της ανωτέρω για 
χορήγηση άδειας Μεταλλευτικών ερευνών σε χώρο έκτα¬ 
σης 8.827,25 στρεμμάτων που βρίσκεται στην Περιφέ¬ 
ρεια του Δήμου Νάουσας Ν. Ημαθίας, για λόγους δημο¬ 
σίου συμφέροντος υπερτέρους της Μεταλλείας, ήτοι ο 
χώρος που δηλώθηκε για μεταλλευτικές έρευνες βρίσκε¬ 
ται σε περιοχή που προορίζεται για τουριστική ζώνη (ανά¬ 
πτυξη του χειμερινού Τουρισμού και του αθλήματος της 
Χιονοδρομίας). 


Τα όρια της έκτασης αυτής περιγράφονται ως εξής: 

Από το αρχικό σημείο ΤΣ Α με αζιμουθιακές συντεταγ¬ 
μένες χ = +2.160 και 

ψ = - 8.920 στο ΤΣ Β με αζιμουθιακές συντεταγμένες 
χ = + 3.000 και ψ = - 8.600 και από εκεί στο ΤΣ Γ με 
αζιμουθιακές συντεταγμένες χ = +5.500 και 
ψ = -12.970 και από εκεί στο ΤΣ Δ με αζιμουθιακές συ¬ 
ντεταγμένες χ = + 950 και ψ = - 11.400 και από εκεί 
στο αρχικό σημείο Α. 

Οι αζιμουθιακές συντεταγμένες των σημείων αναφέρο- 
νται στον Επιτελικό Χάρτη ΕΔΕΣΣΑ με κλίμακα 1:100.000 
με κέντρο φύλλου I. = 40°45', Μ = - 1 '45'. 

Έφεση ή ένσταση κατά της παρούσας μπορεί να ασκη¬ 
θεί μέσα σε δύο (2) μήνες από τη δημοσίευση της παρού¬ 
σας στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 17 Φεβρουάριου 1993 

Η Νομάρχης 
ΕΛΙΣΑΒΕΤ ΜΠΟΥΚΑ 

-♦- 

Αριθ. οικ/209 (9) 

Απόρριψη άδειας μεταλλευτικών ερευνών στον 
Ν. Ημαθίας. 

Η ΝΟΜΑΡΧΗΣ ΗΜΑΘΙΑΣ 

Με την υπ’ αριθμ. οικ/209/17.2.93 απόφασή μας που 
εκδόθηκε ύστερα από: 

1. Την από 13.5.92 αίτηση της Γενικής Μεταλλευτικής 
και Μεταλλουργικής Α.Ε. «ΛΑΡΚΟ» η οποία εδρεύει στην 
Αθήνα (Αμαλίας 6 και Σουρή 5), η οποία μας επιδόθηκε 
νόμιμα και καταχωρήθηκε στο ειδικό βιβλίο Μεταλλείων 
της Νομαρχίας με αύξοντα αριθμό Β.Μ. 202. 

2. Την Τ.Υ. 4227/7.8.92 έκθεση του αρμοδίου Τοπο¬ 
γράφου Μηχ/κού της Δ/νσεως Τεχνικών Υπηρεσιών Χρή¬ 
στου Νταραγιάννη για το ελεύθερο του χώρου. 

3. Απορρίφθηκε η από 13.5.92 αίτηση της ανωτέρω για 
χορήγηση άδειας Μεταλλευτικών ερευνών σε χώρο έκτα¬ 
σης 6.840,5 στρεμμάτων που βρίσκεται στην Περιφέρεια 
του Δήμου Νάουσας Ν. Ημαθίας, για λόγους δημοσίου 
συμφέροντος υπερτέρους της Μεταλλείας, ήτοι ο χώρος 
που δηλώθηκε για μεταλλευτικές έρευνες βρίσκεται σε 
περιοχή που προορίζεται για τουριστική ζώνη (ανάπτυξη 
του χειμερινού Τουρισμού και του αθλήματος της Χιονο¬ 
δρομίας). 

Τα όρια της έκτασης αυτής περιγράφονται ως εξής: 

Από το αρχικό σημείο ΤΣ Α με αζιμουθιακές συντεταγ¬ 
μένες χ = + 3.000 και 

ψ = - 8.600 στο ΤΣ Β με αζιμουθιακές συντεταγμένες 
χ = + 5.530 και ψ = - 7.550 και από εκεί στο ΤΣ Γ με 
αζιμουθιακές συντεταγμένες χ = + 5.500 και 
ψ = -12.970 και από εκεί στο ΤΣ Α. 

Οι αζιμουθιακές συντεταγμένες των σημείων αναφέρο- 
νται στον Επιτελικό Χάρτη ΕΔΕΣΣΑ με κλίμακα 1:100.000 
με κέντρα φύλλο Ε = 40°45', Μ = -1°45'. 

Έφεση ή ένσταση κατά της παρούσας μπορεί να ασκη¬ 
θεί μέσα σε δύο (2) μήνες από τη δημοσίευση της παρού¬ 
σας στην Εφημερίδα της Κυβερνήσεως. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Βέροια, 17 Φεβρουάριου 1993 

Η Νομάρχης 
ΕΛΙΣΑΒΕΤ ΜΠΟΥΚΑ 

■ - ♦- 

Αριθ. ΔΥ/Π/6847/12.2.1993 (10) 

Επέκταση χορηγηθείσης αδείας Ιδρυσης και λειτουργίας 
ακτινολογικού εργαστηρίου - Αξονικού Τομογράφου - 
Μαστογράφου με προσθήκη συσκευής οστεοπυκνομε- 
τρίας στον ακτινολόγο Φούσκη - Φουσκάκη Μιχαήλ 
στην οδό Γρ. Κολωνιάρη 55 στη θεσ/νίκη. 

Ο ΝΟΜΑΡΧΗΣ ΘΕΣ/ΝΙΚΗΣ 

Με τη ΔΥ/Γ1/6847/12.2.1993 απόφαση του Νομάρχη 
θεσ/νίκης που εκδόθηκε σύμφωνα με τις διατάξεις του 
άρθρου 4 του Ν.Δ. 181 /74 και Π.Δ. 470/83 επεκτάθηκε η 
άδεια Ιδρυσης και λειτουργίας Ακτινολογικού εργαστηρίου 
- Αξονικού Τομογράφου - Μαστογράφου με προσθήκη συ¬ 
σκευής οστεοπυκνομετρίας στον Ακτινολόγο γιατρό Φού¬ 
σκη - Φουσκάκη Μιχαήλ στην οδό Γρ. Κολωνιάρη 55 στη 
θεσ/νίκη. Η ισχύς της άδειας λήγει 31.12.93. 

θεσ/νίκη, 12 Φεβρουάριου 1993 

Ο Νομάρχης κ.α.α. 

Ο Δ/ντής Εσωτερικών 
ΑΝΑΣΤ. ΑΝΑΣΤΑΣΟΠΟΥΛΟΣ 

-♦- 

Αριθ. 2492 (11) 

Τροποποίηση και προσαρμογή του ΟΕΥ της Κοινότητας 

Αμυγδαλεώνα Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις α) των άρθρ. 12 και 320 του Ν. 1188/81 
«περί κυρώσεως του κώδικος περί καταστάσεως προσω¬ 
πικού ΟΤΑ». 

β) Του Ν. 1586/86 «Βαθμολογική διάρθρωση των θέ¬ 
σεων του Δημοσίου ΝΠΔΔ και των ΟΤΑ». 

γ) Του αρ. 164 του Π.Δ. 323/89 «Δημοτικός και Κοινοτι¬ 
κός Κώδικας». 

2. Τις διατάξεις του αρ. 27 του Ν. 208/92 με το οποίο 
προστέθηκε νέο άρθρο στο Ν. 1558/85 «Κυβέρνηση και 
Κυβερνητικά όργανα». 

3. Τη σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ (αρ. 14 του Ν. 1586/86) που 
διατυπώθηκε στο αρ. 6/92 πρακτικό του (θέμα Ιο). 

4. Την αρ. 36/92 απόφαση του Κοινοτικού Συμβουλίου 
Αμυγδαλεώνα, που αφορά την τροποποίηση και προσαρ¬ 
μογή του Οργανισμού Εσωτερικής Υπηρεσίας της Κοινό¬ 
τητας, αποφασίζουμε: 

Εγκρίνουμε την αρ. 36/92 απόφαση του Κοινοτικού 
Συμβουλίου Αμυγδαλεώνα, που αφορά την τροποποίηση 
και προσαρμογή του Οργανισμού Εσωτερικής Υπηρεσίας 
της Κοινότητας Αμυγδαλεώνα, στις διατάξεις του Ν. 
1586/86, όπως αναλυτικώτερα ορίζεται σ' αυτή, ώστε στο 
εξής να παρουσιάζει την παρακάτω σύνθεση: 

1. Κατηγορία ΔΕ 
Κλάδος ΔΕΙ Διοικητικός 
Δύο (2) θέσεις με βαθμό Γ-Α 

2. Κατηγορία ΥΕ 


Κλάδος ΥΕ Υδρονομέων 
Δύο (2) θέσεις με βαθμό Δ-Γ 
Από τις διατάξεις αυτής της απόφασης δεν προκαλεΐται 
άμεση δαπάνη σε βάρος του προϋπ/σμού του Νομικού 
προσώπου Κοινότητας Αμυγδαλεώνα κατά το τρέχον έτος 
λόγω της σύστασης δύο θέσεων υπαλλήλων για τη δη¬ 
μιουργία των οποίων συντρέχουν οι νόμιμες οικονομικές 
υποχρεώσεις. Για κάθε ένα από τα επόμενα οικονομικά 
έτη, το ύψος της δαπάνης που προκαλεΐται ανέρχεται στα 
3.000.000 δρχ. περίπου και θα καλυφθεί με εγγραφή 
ανάλογης πίστωσης στον προϋπολογισμό της Κοινότητας 
Αμυγδαλεώνα, όταν προκύψει περίπτωση κάλυψης των 
θέσεων των υπαλλήλων που συστήνονται με την απόφαση 
αυτή. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Καβάλα, 19 Φεβρουάριου 1993 

Ο Νομάρχης 
Αθ. ΠΑΡΤΑΛΗΣ 

-φ- 

Αριθ. 1809 (12) 

Κατάργηση νομικών προσώπων με το όνομα «Σχολική Επι¬ 
τροπή Νηπιαγωγείου Γαυρίου», και «Σχολική Επιτροπή Δη¬ 
μοτικού Σχολείου ΓαυρΙου» Ν. Κυκλάδων. 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του άρθρου 187 του Δημοτικού και Κοι¬ 
νοτικού Κώδικα (Π.Δ. 323/89). 

2. Την αριθ. 89/92 απόφαση του Κοινοτικού Συμβου¬ 
λίου ΓαυρΙου του Νομού Κυκλάδων, αποφασίζουμε: 

Τα Νομικά Πρόσωπα με τα ονόματα «Σχολική Επιτροπή 
Νηπιαγωγείου Γ αυρίου» και «Σχολική Επιτροπή Δημοτικού 
Σχολείου ΓαυρΙου» που είχαν συσταθεΐ με τις 4387 και 
10728/28.8.91 αποφάσεις της Νομάρχη Κυκλάδων, αντί¬ 
στοιχα, (ΦΕΚ 779/Β/24.9.91) καταργούνται και συστήνε- 
ται ενιαία σχολική επιτροπή των δύο αυτών Νομικών Προ¬ 
σώπων. 

Από τις διατάξεις αυτής της απόφασης δεν προκαλεΐται 
δαπάνη σε βάρος του προϋπολογισμού της Κοινότητας 
Γ αυρίου. 

Η παρούσα να δημοσιευθεΐ στην Εφημερίδα της Κυβερ¬ 
νήσεως. 

Ερμούπολη, 17 Φεβρουάριου 1993 

Η Νομάρχης 
ΚΑΤΕΡΙΝΑ ΓΙΑΒΑΣΗ 

-♦- 

Αριθ. 962 (13) 

Σύσταση ιδίου Νομικού Προσώπου στην Κοινότητα Γαυ- 
ρίου Ν. Κυκλάδων με την επωνυμία «Ενιαία Σχολική 
Επιτροπή Δημοτικού Σχολείου και Νηπιαγωγείου Γαυ- 
ρίου». 

Η ΝΟΜΑΡΧΗΣ ΚΥΚΛΑΔΩΝ 

Έχοντας υπόψη: 

1. Τις διατάξεις: 

α) Την παρ. 8-15 του άρθρου 5 του Ν. 1894/1990 «Για 
την Ακαδημία Αθηνών και άλλες εκπαιδευτικές διατάξεις» 
(Α.110) και 

β) Του άρθρου 187 του δημοτικού και κοινοτικού κώδικα 
(Π.Δ. 323/1989) (Α' 146). 

2. Την 89/1992 απόφαση του Κοινοτικού Συμβουλίου 
του Νομού Κυκλάδων, για σύσταση σχολικής επιτροπής, 
αποφασίζουμε: 

1. Συνιστούμε στην Κοινότητα Γαυρίου του Νομού Κυ¬ 
κλάδων ίδιο Νομικά Πρόσωπο με την επωνυμία «Ενιαία 
Σχολική Επιτροπή Δημοτικού Σχολείου και Νηπιαγωγείου 
Γ αυρίου». 

Η συνιστώμενη με την απόφαση αυτή σχολική επιτροπή 
διοικείται από πενταμελές Διοικητικό Συμβούλιο αποτε- 
λούμενο από: 

α) Τον Πρόεδρο της Κοινότητας, ως Πρόεδρο της Σχολι¬ 
κής Επιτροπής. 

β) Τον διευθυντή του δημοτικού Σχολείου, 
γ) Το Διευθυντή του Νηπιαγωγείου, 
δ) Τον εκπρόσωπο του Συλλόγου Γονέων και Κηδεμό¬ 
νων του Δημοτικού Σχολείου. 

ε) Τον εκπρόσωπο του Συλλόγου Γονέων και Κηδεμό¬ 
νων του Νηπιαγωγείου. 

2. Η θητεία του πρώτου Διοικητικού Συμβουλίου της συ- 
νιστώμενης με την απόφαση αυτή σχολικής επιτροπής λή¬ 
γει με τη λήξη της δημοτικής και κοινοτικής περιόδου 
1991-1994. 

Η θητεία των μελών του Διοικητικού Συμβουλίου ακο¬ 
λουθεί την Δημοτική και Κοινοτική περίοδο. 

3. Το Διοικητικό Συμβούλιο της σχολικής επιτροπής 
εκλέγει τον αντιπρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις Πρωτο¬ 
βάθμιας και Δευτεροβάθμιας εκπαίδευσης για τον εφο¬ 
διασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους, 
β) Η ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

7. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της κοιν. Γ αυρίου 
ύψους 440.000 δρχ. περίπου για το τρέχον οικ. έτος και 
για κάθε ένα από τα επόμενα οικονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό της Κοιν. Γ αυρίου ύψους 440.000 δρχ. 
στον Κ.Α. 211.9 των εξόδων. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 17 Φεβρουάριου 1993 

Η Νομάρχης 
ΚΑΤΕΡΙΝΑ ΓΙΑΒΑΣΗ 

-♦- 

Αριθ. ΕΣ.14185 (14) 

Σύσταση Συνδέσμου Κοινοτήτων Νομών Φλωρίνης και 
Κοζάνης. 

ΟΙ ΝΟΜΑΡΧΕΣ ΦΛΩΡΙΝΗΣ & ΚΟΖΑΝΗΣ 
Έχοντας υπόψη: 

1. Τις διατάξεις των άρθρων 190-195 του Π.Δ. 323/89 
«Δημοτικός και Κοινοτικός Κώδικας». 

2. Τις διατάξεις του άρθρου 27 του Ν. 2081/92. 

3. Τις αποφάσεις των Κοινοτικών Συμβουλίων: 
α) Αγίου Παντελεήμονα με αριθμό 28/1992. 
β) Αγραπιδιών με αριθμό 11 /1992. 

γ) Αετού με αριθμό 30/1992. 
δ) Αναργύρων με αριθμό 17/1992. 
ε) Αντιγονείας, με αριθμό 35/1992. 
στ) Βαλτονέρων με αριθμό 8/1992. 
ζ) Βεγόρων με αριθμό 35/1992. 
η) Λεβαίας με αριθμό 24/1992. 
θ) Λιμνοχωρίου με αριθμό 14/1992. 
ι) Μανιακίου με αριθμό 22/1992. 
ια) Ξινού Νερού με αριθμό 31 /1992. 
ιβ) Πεδινού με αριθμό 12/1992. 
ιγ) Πελαργού με αριθμό 47/1992. 
ιδ) Πετρών με αριθμό 16/1992. 
ιε) Ροδώνος με αριθμό 13/1992. 
ιστ) Φανού με αριθμό 15/1992. 
ιζ) Φαραγγιού με αριθμό 23/1992. 
ιη) Φιλώτα με αριθμό 43/1992. 
του Νομού Φλώρινας και των Κοινοτικών Συμβουλίων: 
α) Ανατολικού με αριθμό 42/1992. 
β) Γαλάτειας με αριθμό 51/1992. 
γ) Κομνηνών με αριθμό 30/1992. 
δ) Ολυμπιάδας με αριθμό 17/1992. 
ε) Πενταβρύσου με αριθμό 15/1992. 
στ) Περδίκκα με αριθμό 22/1992. 
του Νομού Κοζάνης που λήφθηκαν νόμιμα αναφορικά 
με τη σύσταση Συνδέσμου με την επωνυμία «ΣΥΝΔΕ¬ 
ΣΜΟΣ ΠΡΟΣΤΑΣΙΑΣ ΠΕΡΙΒΑΛΟΝΤΟΣ ΠΕΡΙΟΧΗΣ ΑΜΥ¬ 
ΝΤΑΙΟΥ - ΕΟΡΔΑΙΑΣ», αποφασίζουμε: 

1. Συστήνουμε Σύνδεσμο με την επωνυμία «ΣΥΝΔΕ¬ 
ΣΜΟΣ ΠΡΟΣΤΑΣΙΑΣ ΠΕΡΙΒΑΛΟΝΤΟΣ ΠΕΡΙΟΧΗΣ ΑΜΥ¬ 
ΝΤΑΙΟΥ - ΕΟΡΔΑΙΑΣ» που περιλαμβάνει τις κοινότητες 
Αγίου Παντελεήμονα, Αγραπιδιών, Αετού, Αναργύρων, 
Αντιγονείας, Βαλτονέρων, Βεγόρων, Λεβαίας, Λιμνοχω- 
ρίου, Μανιακίου, Ξινού Νερού, Μεδινού, Μελαργού, Πε¬ 
τρών, Ροδώνος, Φανού, Φαραγγιού και Φιλώτα του Νομού 
Φλώρινας και τις Κοινότητες Ανατολικού, Γαλάτειας, Κο¬ 
μνηνών, Ολυμπιάδας Μενταβρύσου και Πέρδικα του Νο¬ 
μού Κοζάνης. 

2. Σκοπός του Συνδέσμου είναι: 

α) Η εκπόνηση πάσης φύσεως μελετών και η ανάπτυξη 
ερευνητικής δραστηριότητας που αφορούν το χώρο στα 
όρια των Νομών Φλώρινας - Κοζάνης και της ευρύτερης 
περιοχής, με αξιοποίηση όλων των χρηματοδοτικών δυνα¬ 
τοτήτων σε εθνικό και κοινοτικό επίπεδο, ο κοινός προ¬ 
γραμματισμός και η εκτέλεση έργων κοινωφελούς χαρα¬ 
κτήρα, καθώς και η εκπόνηση και επεξεργασία προγραμ¬ 
μάτων προστασίας περιβάλλοντος στον αέρα, έδαφος και 
υδάτινο δυναμικό. 

β) Η διεξαγωγή μετρήσεων από σταθμούς ελέγχου της 
ατμοσφαιρικής ρύπανσης και της ποιότητας των υδάτων 
και η υποβολή των μετρήσεων στα αρμόδια όργανα για την 
επιβολή προστίμων. 

γ) Ο χαρακτηρισμός, η δέσμευση και ο προγραμματι¬ 
σμός απαλλοτριώσεων χώρων του δημοσίου και ιδιωτικού 
τομέα για την κάλυψη κοινοχρήστων και κοινωφελών ανα¬ 
γκών και την προστασία του φυσικού περιβάλλοντος. 

δ) Η λήψη μέτρων για την εξασφάλιση της καθαριότητας 
της περιοχής. 

ε) Η υποβολή μηνύσεων κατά των παραβατών διατά¬ 
ξεων που ρυθμίζουν και αποβλέπουν στην προστασία του 
φυσικού περιβάλλοντος της περιοχής. 

στ) Η συμμετοχή σε Νομαρχιακά ή Διανομαρχιακά όρ¬ 
γανα που συνιστώνται με σκοπό την προστασία του περι¬ 
βάλλοντος. 

ζ) Η γενικώτερη οργάνωση και διοίκηση του συστήματος 
ελέγχου της ρύπανσης της ευρύτερης περιοχής των Νο¬ 
μών Φλώρινας και Κοζάνης. 

3. Η έδρα του Συνδέσμου ορίζεται η Κοινότητα Φιλώτα 
Νομού Φλώρινας. 

4. Η χρονική διάρκεια του Συνδέσμου ορίζεται αόριστη. 

5. Έσοδα του Συνδέσμου είναι: 


α) Η ετήσια εισφορά κάθε Κοινότητας μέλους του συν¬ 
δέσμου ίση με το 1% της ετήσιας τακτικής οικονομικής 
ενίσχυσης. 

β) Πρόσοδοι από την περιουσία του Συνδέσμου. 

γ) Δωρεές, επιχορηγήσεις και εισφορές από το δημόσιο 
ή άλλα φυσικά ή νομικά πρόσωπα ή οργανισμούς. 

δ) Πρόσοδοι από φόρους, τέλη και δικαιώματα που επι¬ 
βάλλονται υπέρ του Συνδέσμου. 

6. Ο παραπάνω Σύνδεσμος θα διοικείται από το Διοικη¬ 
τικό Συμβούλιο, την εκτελεστική Επιτροπή και τον Πρόε¬ 
δρό του, σύμφωνα με τις διατάξεις του άρθρου 191 του 
Π.Δ. 323/89. 

7. Από τις διατάξεις της απόφασης αυτής, προκαλείται 
δαπάνη σε βάρος του προϋπολογισμού του εν λόγω Συν¬ 
δέσμου, το ύψος της οποίας δεν μπορεί να προσδιορι- 
σθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 30 Νοεμβρίου 1992 
Οι Νομάρχες 

ΝΙΚΟΛΑΟΣ ΚΟΥΚΟΥΛΑΣ ΛΟΥΚΑΣ ΚΑΤΣΑΡΟΣ 

